cyanic-selkie/wikianc huggingface dataset:
দ্য লিজেন্ড অফ মাওলা জাট
অন্যান্য অঞ্চল
আন্তর্জাতিকভাবে, চলচ্চিত্রটি যুক্তরাজ্য থেকে রেকর্ড $৩,৫৫,০০০ উপার্জন করেছে যা কোনো পাকিস্তানি বা পাঞ্জাবি চলচ্চিত্রের জন্য সর্বোচ্চ উদ্বোধনী সপ্তাহান্তে বক্স অফিসের চার্টের ৯ নম্বরে অবস্থান করে। সংযুক্ত আরব আমিরাতে সবচেয়ে বড় বিদেশী প্রদর্শনী চলচ্চিত্র হিসেবে এটি $৫,১৫,০০০-এর বেশি আয় করে ১ নম্বরে পৌঁছেছে। মার্কিন যুক্তরাষ্ট্র ও কানাডায়, চলচ্চিত্রটি যথাক্রমে $২,৯০,০০০ ও $২,৩৫,০০০ আয় করেছে এবং অস্ট্রেলিয়ায় এটি $১,৬০,০০০ আয় করেছে। কানাডা ও অস্ট্রেলিয়া উভয় ক্ষেত্রেই চলচ্চিত্রটি বক্স অফিসের চার্টে ৬ নম্বরে স্থান অধিকার করে। অন্যান্য মুক্তির বাজারের মধ্যে রয়েছে নরওয়ে, জার্মানি, নেদারল্যান্ডস, স্পেন ও দক্ষিণ পূর্ব এশিয়া যেখানে এটি উদ্বোধনী সপ্তাহান্তে যৌথভাবে $২,৫০,০০০ আয় করেছে। সামগ্রিকভাবে, বৈদেশিক মুক্তির দিনে চলচ্চিত্রটি $১৭ লাখে (৪০ কোটি রুপি) আত্মপ্রকাশ করে, যা পাকিস্তানি চলচ্চিত্রের জন্য সর্বোচ্চ। ৫ম সপ্তাহান্তে, চলচ্চিত্রটি যুক্তরাজ্যের বক্স অফিসে £১৩ লাখ আয় করেছে।
সমালোচনামূলক প্রতিক্রিয়া
দ্য গার্ডিয়ান-এর ক্যাথ ক্লার্ক চলচ্চিত্রটিকে "গেম অফ থ্রোনসের সাথে গ্ল্যাডিয়েটরের মিশ্রণ" বলে অভিহিত করে এটিকে ৫-এর মধ্যে ৩ তারকা দিয়ে লিখেছেন "আশ্চর্যজনকভাবে চলচ্চিত্রটি শেষ হয় মাওলা ও নূরীর মধ্যে একটি বড় লড়াইয়ের সাথে - একটি লড়াই যেখানে মাওলা নিজের সূক্ষ্ম গোঁফ মোচরাতে গিয়ে থেমে যায়। আমি যেমন বলেছি, পুরোনো জিনিস; তবুও, আমি প্রতিটি মিনিট উপভোগ করেছি।" দ্য এক্সপ্রেস ট্রিবিউন-এর জন্য লিখেছেন রাফায় মাহমুদ ও জিশান আহমেদ যারা চলচ্চিত্রটিকে ৫ তারকার মধ্যে ৪ দিয়ে বলেছেন "যদিও চলচ্চিত্রটি মূল থেকে চরিত্র ও কাহিনীর নির্যাস ছাড়া আর কিছুই ধার করেনি, এই যুগ ও বয়সে অবশ্যই একটি ভাল রাজনৈতিক আবহাওয়ায় এটি যে বিষয়গুলো সাহসের সাথে একটি বৃহত্তর অধ্যয়নকে সমর্থন করে তা হলো একটি ভাগ করা পুরুষত্বের অনুভূতি ও পাকিস্তানে দক্ষিণ ভারতীয় সিনেমার বক্স অফিস সম্ভাবনার পুনর্বিবেচনা।" জিও নিউজ-এর এলিন বুখারি বলেন, "অনেক উত্থান-পতন, বিলম্ব এবং আইনি বাধার পরেও, দ্য লিজেন্ড অফ মাওলা জাট প্রত্যাশা ছাড়িয়ে না গেলেও তা ধরে রেখেছে। এটি এমন একটি উদ্যোগ যা পাকিস্তানে আগে কখনো দেখা যায়নি। এটা সত্যিই ভালবাসার ফলাফল।"
মাহিরা খানের অভিনয় কম সমাদৃত হয়েছে। দি ফ্রাইডে টাইমস-এর সৈয়দ জইন রাজা লিখেছেন "মাহিরার তারকা শক্তিকে কেউ অস্বীকার করতে পারে না, তবে বলা ভাল যে এটি তার চলচ্চিত্র ছিল না। মুখো তার জন্য ছিল না। বৈপরীত্য আরও স্পষ্ট হয় যখন কেউ তাকে এই ছবিতে নিশ্ছিদ্র হুমাইমার সাথে তুলনা করে।" ডন ইমেজেসের উপসম্পাদক মার্শা তৈয়ব লিখেছেন, "একটি জিনিস যা আমাকে দূরে সরিয়ে দিয়েছে তা হল মাহিরা খানের মুখো। মাওলার সহ চরিত্রটি বেশ নরম ছিল ও সবথেকে বড় কথা, মাহিরার পাঞ্জাবিটা আমার কাছে উপযুক্ত মনে হয়নি। আমি এর পরিবর্তে মেহউইশ হায়াতকে মাওলার পছন্দের মানুষের চরিত্রে দেখতে পছন্দ করবো, কারণ মিসেস মার্ভেল আমাদের হায়াত ও ফাওয়াদের ঝলমলে রসায়নের আভাস দিয়েছেন।" যখন ডন ইমেজের ব্যবস্থাপনা সম্পাদক সিহাম বাসির লিখেছেন "আমার জন্য একমাত্র খারাপ দিক ছিল মাহিরা খানের মুখো। তার পাঞ্জাবি উচ্চারণে অনেক অনুশীলনের প্রয়োজন ছিল এবং যেখানে আমি চলচ্চিত্রটির জন্য তারকাদের শক্তি ও অ-পাঞ্জাবীদের কলাকুশলীদের প্রয়োজনীয়তা বুঝতে পেরেছিলাম, সেখানে চলচ্চিত্র সম্পূর্ণ হতে কয়েক বছর লেগেছিল। তিনি সেই বছরগুলোকে তার উচ্চারণ এবং সংলাপের জন্য কাজ করতে পারতেন কারণ তার অভিনয় নষ্ট হয়ে গেছে।
মামলা
২০১৭ সালে ১৯৭৯ সালের চলচ্চিত্র মাওলা জাট-এর প্রযোজক মুহম্মদ সারওয়ার ভাট্টি দ্য লিজেন্ড অফ মাওলা জাট-এর প্রদর্শনীর বিরুদ্ধে একটি নিষেধাজ্ঞামূলক আদেশ চেয়ে পাকিস্তানের বুদ্ধিবৃত্তিক সম্পত্তি সংস্থার কাছে একটি মামলা দায়ের করেন। ২০১৯ সালে, তিনি নতুন চলচ্চিত্রের প্রযোজক ও পরিচালককে নিজের মেধা সম্পত্তি লঙ্ঘন করতে পারে এমন উপাদান ব্যবহার করা থেকে নিষিদ্ধ করার জন্য লাহোর হাইকোর্টে স্থগিতাদেশের জন্য একাধিক আবেদনও জমা দেন।
এই দাবিগুলোর জবাবে, প্রযোজক আম্মারা হিকমত বলেছিলেন, "সারওয়ার ভাট্টির করা বিদ্বেষপূর্ণ দাবিগুলো মিথ্যা ও অসার" এবং ১৯৭৯ সালের চলচ্চিত্রের লেখক নাসির আদীব আনুষ্ঠানিকভাবে মাওলা জাট্ট এবং নুরি নাট (অন্যদের মধ্যে) সহ তার চরিত্রগুলোর অধিকার পরিচালক বিলাল লাসারি ও হিকমতের নিকট হস্তান্তর করার পর থেকে বিষয়টি আদালতে নিয়ে যাওয়ার ইঙ্গিত দেন।
৯ ফেব্রুয়ারি ২০২০-এ দীর্ঘ আইনি লড়াইয়ের পর,   দুই পক্ষের মধ্যে একটি সমঝোতা হয়। ভাট্টি ১৯৭৯ সালের সিনেমার একচেটিয়া কপিরাইট ও ট্রেডমার্কের মালিক হিসেবে স্বীকৃত। যাইহোক, তিনি নতুন চলচ্চিত্রের নির্মাতাদের তার মূল কাজ থেকে বিষয়বস্তু ব্যবহার করার অনুমতি দেন ও এটির মুক্তি সংক্রান্ত অন্যান্য সমস্ত আদালতের আবেদন প্রত্যাহার করতে সম্মত হন। এই চুক্তিটি দ্য লিজেন্ড অফ মাওলা জাট-এর প্রযোজনা, প্রকাশ, প্রচারণা ও বিতরণের মধ্যে সীমাবদ্ধ ছিল এবং বাহু ফিল্মস দ্বারা বহাল থাকা পুরোনো সিনেমার অধিকার লঙ্ঘন করতে পারে এমন ভবিষ্যতের কোনও সিনেমার ক্ষেত্রে প্রযোজ্য নয়। একইভাবে, বাহু ফিল্মসকে লাহোরের মেধা সম্পত্তি ট্রাইব্যুনালের সামনে একটি বিবৃতি রেকর্ড করতে হয়, ঘোষণা করতে হয় যে বিষয়টি সমাধান করা হয়েছে এবং আম্মারা হিকমতের এনসাইলোমিডিয়া পিআরকে আসন্ন সিনেমার জন্য মওলা জাট-এর বিষয়বস্তু ব্যবহার করার অনুমতি দেওয়া হয়েছে।
নলডাঙ্গা জমিদার বাড়ি, গাইবান্ধা
নলডাঙ্গা জমিদার বাড়ি বাংলাদেশ এর গাইবান্ধা জেলার সাদুল্লাপুর উপজেলার নলডাঙ্গা নামক এলাকায় অবস্থিত এক ঐতিহাসিক জমিদার বাড়ি।  এ জমিদারীর অন্যতম জমিদার ছিলেন তুলসী লাহিড়ী।
ইতিহাস
এই জমিদার বাড়ির গোড়াপত্তনকারী জমিদার কাশিনাথ লাহিরী। কোচবিহার রাজা রাজেন্দ্র নারায়ণ মারা গেলে বন্দি মহারাজা ধৈয্যেন্দ্র নারায়ণের সমর্করা তার নাবালক পুত্র ধন্দ্রে নারায়ণকে (১৭৭২-৭৫) সিংহাসনে বসান। তখন নাবালক রাজার অভিভাবক রাণীমাতা কামদেশ্বরী দেবী সর্বানন্দ গোস্বামীকে নিজ উপদেষ্টা নিয়োগ করেন। এ সময়ই সর্বানন্দ গোস্বামীর পরামর্শে রাণীমাতা কাশিনাথ লাহিরীকে কোচবিহারের নতুন মহারাজার খাসনবীশ নিয়োগ করেন। এভাবেই সর্বানন্দ গোস্বামীর পৃষ্টপোষকতায় কাশীনাথ লাহিরী কোচবিহার রাজ্যের অভ্যন্তরীণ রাজনীতিতে ওতপ্রোতভাবে জড়িয়ে পড়েন। শুধু তাই নয় বন্দি মহারাজাকে মুক্ত করার জন্য সর্বানন্দ গোস্বামী ও কাশিনাথ খাসনবীশ রংপুরে এসে কোম্পানী কর্তৃপক্ষের সাথে যোগাযোগ করে সামরিক সাহায্যের ব্যবস্থা করে ভুটানে বন্দী মহারাজাকে মুক্ত করেন ১৭৭৩ সালে। ফলে উভয়ের ক্ষমতা ও প্রতিপত্তি বৃদ্ধি পায়। কাশিনাথ লাহিরী খাসনবীশ ছাড়াও রাজস্ব আদায়ের অতিরিক্ত দায়িত্ব লাভ করে। এমতাবস্থায় সর্বানন্দ গোস্বামী ও কাশিনাথ লাহিরী ১৭৭৫ খৃ. থেকে ১৭৭৮ খৃ. পর্যন্ত বহু ব্রক্শ্মোত্তর সম্পত্তির মালিক হয়। এভাবে চলতে থাকে নলডাঙা জমিদার।
অবকাঠামো
এ জমিদারদ বাড়ির দুটি মন্দির, ১টি কুয়া, বিশাল পুকুর ও প্রাচীরের সামান্য ধ্বংসাবশেষ ছাড়া কিছুই নেই।
বর্তমান অবস্থা
অযত্ন ও অবহেলার কারণে জমিদার বাড়ির সকল স্মৃতিচিহ্নই এখন প্রায় ধ্বংসের মুখে।
২০২১–২২ ওয়েস্ট ইন্ডিজ নারী ক্রিকেট দলের দক্ষিণ আফ্রিকা সফর
ওয়েস্ট ইন্ডিজ নারী ক্রিকেট দল ২০২২ সালের জানুয়ারি ও ফেব্রুয়ারি মাসে চারটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে।  প্রাথমিকভাবে সফরে পাঁচটি ওডিআই ও তিনটি টোয়েন্টি২০ আন্তর্জাতিক (টি২০আই) খেলা হওয়ার কথা ছিল,  কিন্তু ২০২২ নারী ক্রিকেট বিশ্বকাপের আগে সফরের সূচিতে পরিবর্তন আনা হয়।
২০২২ সালে দক্ষিণ আফ্রিকার অধিনায়ক ডানে ফন নিকের্ক গোড়ালিতে চোট পেয়ে এ সিরিজ ও ২০২২ নারী ক্রিকেট বিশ্বকাপ থেকে ছিটকে যান। কোভিড-১৯-এর কারণে লিজেল লি ও দক্ষিণ আফ্রিকার দল থেকে ছিটকে যান। সিরিজের জন্য দক্ষিণ আফ্রিকার অধিনায়ক হিসেবে সুনে লুসকে নিয়োগ দেয়া হয়।
সিরিজে দক্ষিণ আফ্রিকা ২–১ ব্যবধানে জয়ী হয়।
মোহাম্মদ হুমায়ুন কবির
মোহাম্মদ হুমায়ুন কবির (জন্ম ১৯৬৫) পদাতিক বাহিনীর (ইস্ট বেঙ্গল রেজিমেন্ট) সাবেক দুই-তারকা ফ্ল্যাগ অফিসার। বাংলাদেশ সেনাবাহিনীর একজন মেজর জেনারেল হিসেবে তিনি বাংলাদেশ সেনাবাহিনীর একজন অ্যাডজুট্যান্ট জেনারেল ছিলেন। তিনি বিভিন্ন কমান্ড এবং সদর দফতরে দায়িত্ব পালন করেছিলেন। তিনি বাংলাদেশ মিলিটারি একাডেমির কমান্ড্যান্ট হিসাবে, সেনা সদর দফতরের সামরিক অভিযানের পরিচালক হিসাবে, ১৭ পদাতিক বিভাগের জেনারেল অফিসার কমান্ডিং (জিওসি) হিসেবে দায়িত্ব পালন করেন। এছাড়াও তিনি সাইপ্রাসে জাতিসংঘের শান্তিরক্ষা বাহিনীর ফোর্স কমান্ডার এর দায়িত্ব পালন করেন।
শিক্ষা
হুমায়ুন তিনটি মাস্টার ডিগ্রি অর্জন করেছেন। সেগুলি হল কিংস কলেজ লন্ডন থেকে ২০১৩ সালে আন্তর্জাতিক সুরক্ষা এবং কৌশল, ঢাকা বিশ্ববিদ্যালয় থেকে ব্যবসায় প্রশাসন (২০০২-২০০৫); এবং বাংলাদেশ জাতীয় বিশ্ববিদ্যালয় থেকে প্রতিরক্ষা অধ্যয়ন (১৯৯৮-১৯৯৯)। তিনি রয়েল কলেজ অফ ডিফেন্স স্টাডিজ, যুক্তরাজ্য (২০১২-২০১৩), এবং মার্কিন যুক্তরাষ্ট্রের সেনা কমান্ড এবং জেনারেল স্টাফ কলেজ (১৯৯৯-২০০০) থেকে স্নাতক পাস করেন ।
পেশা
১৯৮৫ সালের ডিসেম্বর মাসে হুমায়ুন কবির ১৩ তম বাংলাদেশ মিলিটারি একাডেমি লং কোর্সে অফিসার হিসাবে কমিশন লাভ করেন। তিনি মাঠে এবং সদর দফতরে কর্মী পদে অধিষ্ঠিত ছিলেন। একজন ব্রিগেডিয়ার জেনারেল হিসাবে তিনি একটি পদাতিক ব্রিগেডের অধিনায়ক ছিলেন এবং পরে বাংলাদেশ সেনাবাহিনীর সামরিক অভিযান অধিদপ্তরের পরিচালক হিসাবে দায়িত্ব পালন করেন। তিনি বাংলাদেশ মিলিটারি একাডেমির কমান্ড্যান্ট হিসাবে দায়িত্ব পালন করেছেন। মেজর জেনারেল পদে পদোন্নতির পরে তিনি ২০১৩ থেকে ২০১৬ পর্যন্ত ১৭ পদাতিক বিভাগের (সিলেট) অধিনায়ক ছিলেন।
জাতিসংঘ শান্তিরক্ষা মিশন
হুমায়ুন ২০০২ থেকে ২০০৩ সাল পর্যন্ত গণতান্ত্রিক প্রজাতন্ত্রের কঙ্গোতে ( জাতিসংঘের সংস্থা মিশন ) এবং ১৯৯৫ থেকে ১৯৯৬ পর্যন্ত জাতিসংঘ সুরক্ষা বাহিনী (ইউএনপ্রোফর) এর সাথে সামরিক পর্যবেক্ষক হিসাবে কাজ করেছিলেন।
২৬ জুলাই ২০১৬ জাতিসংঘের মহাসচিব বান কি মুন সাইপ্রাসে জাতিসংঘ শান্তিরক্ষা বাহিনীর ফোর্স কমান্ডার (ইউএনএফআইসিওয়াইপি) হিসেবে মেজর জেনারেল মোহাম্মদ হুমায়ুন কবিরকে নিয়োগ করেছেন। তিনি ইউএন-তে প্রথম মহিলা কমান্ডার মেজর জেনারেল ক্রিস্টিন লুন্ডের স্থলাভিষিক্ত হন ।
ব্যক্তিগত জীবন
কবির ১৯৬৫ সালে চাঁদপুর জেলার সদর উপজেলায় জন্মগ্রহণ করেন। তিনি বিবাহিত এবং তার তিন পুত্র রয়েছে।
কুরআন অনুবাদ
কুরআনের অনুবাদ (Translations of the Qur'an) বলতে ইসলামের ধর্মগ্রন্থ কুরআনকে আরবি ছাড়া অন্যান্য ভাষায় ব্যাখ্যা করা বোঝায়। কুরআনকে উৎপত্তিগতভাবে আরবিতে লেখা হয়েছিল এবং পরবর্তীতে একে বেশির ভাগ আফ্রিকীয়, এশীয় এবং ইউরোপীয় ভাষায় অনুবাদ করা হয়।
ইসলামী ধর্মতত্ত্ব
আধুনিক ভাষাগুলোয় কুরআনকে অনুবাদ করা ইসলামী ধর্মতত্ত্বে সবসময় সমস্যার সৃষ্টি করেছে। কারণ মুসলিমগণ কুরআনকে অলৌকিক এবং অননুকরণীয় বলে মনে করেন (i'jaz al-Qur'an)। তারা বলেন কুরআন এর লেখাকে তার সত্যিকারের অবস্থা থেকে পরিবর্তিত করে অন্য ভাষায় লেখা উচিত নয়, অন্তত তার সাথে আরবি লেখা না যুক্ত করে প্রকাশ করা উচিত নয়। এছাড়া, একটি হিব্দ্রু বা আরমাইক শব্দের মত একটি আরবি শব্দের তার প্রসঙ্গের উপর ভিত্তি করে বিস্তৃত পরিসরের অর্থ থাকতে পারে। আধুনিক বিশ্লেষণী ইংরেজি, ল্যাতিন এবং রোমান্স ভাষাসমূহের সাথে তুলনা করে দেখা যায় এই বৈশিষ্ট্যটি সকল সেমিটিক ভাষাসমূহের বেলাতেই প্রযোজ্য। এর ফলে সেমিটিক ভাষাসমূহে রচিত কোন কিছুকে সঠিকভাবে অনুবাদ করা আরও কঠিন হয়ে যায়।
কুরআন অনুবাদ করার কাজ সহজ নয়, অনেক আরব বক্তা নিশ্চিত করেন যে মূল আরবি ধর্মগ্রন্থেও কুরআন এর কিছু কথা বোঝা কঠিন। এটা যেকোন অনুবাদের আভ্যন্তরীন জটিলতার একটি অংশ, কারণ আরবি ও অন্যান্য সেমিটিক ভাষায় একটি শব্দে অনেক রকম অর্থ থাকতে পারে। তাই সবসময়ই এই ভাষায় লেখা কোন কিছু বুঝতে এবং অনুবাদ করতে মানব বিচারের বিষয়টি উপস্থিত থাকে। শাস্ত্রীয় আরবি ও আধুনিক আরবিতে একই শব্দের ব্যবহারে অনেক পরিবর্তন চলে আসায় এই ব্যাপারটি আরও কঠিন হয়ে গেছে। এর ফলে, কুরআন এর আয়াতগুলো স্থানীয় আরবি ভাষাভাষীর কাছে পরিষ্কার স্পষ্ট বলে মনে হলেও তারা আধুনিক শব্দভাণ্ডার দ্বারা অভ্যস্ত হয়ে যাওয়ায় সেই সব শব্দের দ্বারা কুরআনকে বুঝতে পারে না এবং তাদের জানা শব্দার্থগুলো কুরআন এর শব্দার্থগুলোর প্রতিনিধিত্ব করে না।
কুরআন এর লেখার আসল অর্থ একই সাথে নবী মুহাম্মাদ এর জীবন এবং প্রাথমিক মুসলিম সম্প্রদায়ের ঐতিহাসিক ঘটনাবলির উপরেও নির্ভর করবে যখন কুরআন এর আবির্ভাব ঘটে। এই বিষয়ে তদন্তের জন্য হাদিস ও সিরাত সম্পর্কিত বিস্তারিত জ্ঞানের প্রয়োজন হয়, যেগুলো নিজেই খুব ব্যাপক এবং জটিল। এর ফলে অর্থের অনিশ্চয়তায় আরেকটি নতুন মাত্রা যুক্ত হয় এবং অনুবাদের কোন ভাষাবিদ্যার নিয়মের দ্বারা এই অনিশ্চয়তাকে দূর করা যায় না।
১০৬৮
১০৬৮ গ্রেগরীয় বর্ষপঞ্জির একটি অধিবর্ষ।
কোনোসুকে মাতসুসিতা
কোনোসুকে মাতসুসিতা (松下 幸 之 助 ২৭ নভেম্বর ১৮৯৪ - ২৭ এপ্রিল ১৯৮৯) একজন জাপানি শিল্পপতি ছিলেন যিনি প্যানাসনিক প্রতিষ্ঠা করেছিলেন, বৃহত্তম জাপানি ইলেকট্রনিক্স সংস্থা।
নলডাঙ্গা জমিদার বাড়ি (দ্ব্যর্থতা নিরসন)
নলডাঙ্গা জমিদার বাড়ি দ্বারা যেসব নাম নির্দেশিত হতে পারে:
নিম্ন দির জেলা
নিম্ন দির জেলা (لر / کوز دير ولسوالۍ, ضِلع دیرِ زیریں) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। টাইমগরা শহরটি হচ্ছে জেলাটি প্রধান সদর দফতর এবং বৃহত্তম শহর। অন্যদিকে দ্বিতীয় বৃহত্তম শহর চকদরা।
কৌতুক অভিনেতাদের তালিকা
নিচে কিছু অসম্পূর্ণ কৌতুক অভিনেতাদের তালিকা তৈরি করা হয়েছে ।
নিম্ন দির জেলা
প্রশাসন
জেলা প্রশাসনিকভাবে ৭টি তহসিল, আদেনজাই, টাইমগরা, বালাম্বাট, খাল, মুন্ডা, সামার বাগ এবং লাল কিলা ময়দান, যার মধ্যে থেকে মোট ৪১টি ইউনিয়ন পরিষদ রয়েছে। নিম্ন দিরে মোট ৭টি তহসিল রয়েছে:
আরো দেখুন
ডেরা ইসমাইল খান
শাফটা পুরস্কার (প্রাপ্তবয়স্ক ভিডিও)
শাফটা পুরস্কার ("সফ্ট অ্যান্ড হার্ড অ্যাডাল্ট ফিল্ম অ্যান্ড টেলিভিশন অ্যাওয়ার্ডস") হল যুক্তরাজ্যের পর্নোগ্রাফিক চলচ্চিত্রের জন্য একটি বার্ষিক চলচ্চিত্র পুরস্কার অনুষ্ঠান, আয়োজকরা "ইউকে অস্কার অফ পর্ণ" হিসেবে বর্ণনা করেছেন।  এভিএন রাজ্যে এটি ব্রিটিশ অ্যাডাল্ট ফিল্ম ক্যালেন্ডারের হাইলাইট।
টেলিভিশন এক্স এর যেকোনো গ্রাহকের জন্য ভোটদান উন্মুক্ত। যেহেতু বিজয়ীরা ভক্তদের ভোটের দ্বারা নির্ধারিত হয়, মনোনীতরা তাদের ভোট দিতে উত্সাহিত করার জন্য সোশ্যাল মিডিয়া ব্যবহার করেন৷ শাফটা শব্দটি বাফটা এবং লিঙ্গ শ্যাফ্টের একটি পিন্ডারিশব্দ হিসাবে বেছে নেওয়া হয়েছিল, যার পুরো নামটি একটি ব্যাকরোনিম।
এ সি বিলোনাথন
এ সি বিলোনাথন একজন ভারতীয় রাজনীতিবিদ এবং তিনি তামিলনাড়ুর বিধানসভার সদস্য। তিনি ২০১৯ সালের উপ-নির্বাচনে হিসেবে দ্রাবিড় মুন্নেত্র কড়গম প্রার্থী হিসাবে আম্বুর আসন থেকে তামিলনাড়ু বিধানসভায় নির্বাচিত হয়েছিলেন।
রবিনিয়ো
রবসন দি সুজা ( or, জন্ম: ২৫ জানুয়ারি ১৯৮৪), অধিক পরিচিত রবিনিয়ো নামে, একজন ব্রাজিলীয় ফুটবলার, যিনি আক্রমণভাগের খেলোয়াড় হিসাবে খেলেন। তিনি সিরি আ-তে খেলেন মিলানের পক্ষে।
অট্ঠকথাচার্য মহানাম
জন্মস্থান
বৌদ্ধ ঐতিহাসিক গ্রন্থে অট্ঠকথাচার্য মহানামকে সিংহলী আচার্য হিসেবে অভিহিত করা হয়েছে। অর্থাৎ সিংহলীই তার জন্মস্থান। তাঁর রচিত সদ্ধম্মপ্পকাসিনীর শেষকথা অংশে উল্লেখ আছে যে, তিনি গ্রন্থটি সিংহলে রচনা করেছিলেন।
সুরাইয়া সাদেদ
সুরাইয়া সাদেদ একজন আফগান-বংশোদ্ভূত আমেরিকান লেখক, সমাজসেবী এবং কর্মী। তিনি হেল্প দ্য আফগান চিলড্রেন, দাতব্য সংস্থার নির্বাহী পরিচালক।
জীবনী
আফগানিস্তানের কাবুলে জন্মগ্রহণ করা সাদেদ তার জন্মের দেশে সোভিয়েত আগ্রাসনের পরে যুক্তরাষ্ট্রে এসেছিলেন। ১৯৯৩ সালে তার স্বামী মারা যাওয়ার পরে তিনি আফগানিস্তানের জনগণের সহায়তায় আফগান শিশুদের (এইচটিএসি) একটি অলাভজনক সংস্থা প্রতিষ্ঠা করেন। এইচএটিএসি'র লক্ষ্য হ'ল তালিবানদের শাসনাধীন দেশগুলিতে নারী ও শিশুদের শিক্ষিত করা।
২০০২ সালে সাদেদকে নিয়ে একটি ডকুমেন্টারি তৈরি হয়েছিল, র‌্যান্ডাল সের্বো ট্রুটনার পরিচালিত " ইনশাল্লাহ: ডায়েরি অফ আন আফগান ওমেন " শিরোনামে। ফিল্মের ক্রনিকলস সাদেদ পাকিস্তান ও আফগানিস্তানের প্রত্যন্ত অঞ্চলে সহায়তা প্রদানের জন্য দুটি ভ্রমণের উদ্দেশ্যে বেরিয়েছিল এবং অপরাহ উইনফ্রেয়ের অক্সিজেন নেটওয়ার্কে প্রচারিত হয়েছিল
ডলি গুলেরিয়া
ডলি গুলেরিয়া হলেন একজন পাঞ্জাবি লোক সংগীতশিল্পী, তিনি ১৯৪৯ সালের ১৩ এপ্রিল রাতে বোম্বাইয়ের বৈশাখীতে জন্মগ্রহণ করেন। তিনি অধ্যাপক জোগিন্দ্র সিংহ এবং কিংবদন্তি পাঞ্জাবি লোক সংগীতশিল্পী 'পাঞ্জাবের নাইটিংগেল' নামে খ্যাত সুরিন্দর কৌর এর কন্যা।
কর্মজীবন
ডলি গুলেরিয়া একজন মেডিকেল কলেজের শিক্ষার্থী হয়ে ডাক্তার হতে আগ্রহী ছিলেন। ১৯৭০ সালে তিনি সেনা বাহিনীর কর্মকর্তা কর্নেল এস. এস. গুলেরিয়ার সাথে বিবাহ বন্ধনে আবদ্ধ হন এবং তাদের সুনাইনী নামে একটি কন্যা, এবং দিলপ্রীত সিং এবং আমানপ্রীত সিংহ নামে দুটি পুত্র সন্তান আছে। মাতৃত্বের সাথে স্থিত হওয়ার পরে তিনি তার স্বামী দ্বারা উৎসাহীত হয়ে খুবই বিখ্যাত উস্তাদ, 'খান সাহেব' আবদুল রেহমান খানের 'পতিয়ালা ঘরানার' শিষ্য হওয়ার সুযোগ পেয়ে ধ্রুপদী সংগীতের প্রশিক্ষণ অব্যাহত রাখেন, তিনি তাকে হালকা ধ্রুপদী এবং লোক গায়নে একই বাস্তবায়নের জন্য নির্দিষ্ট দক্ষতা সহকারে তাকে শাস্ত্রীয় সংগীতের ক্ষেত্রে প্রশিক্ষণ দিয়েছিলেন।
শৈশবকাল থেকেই তিনি ভক্তিমূলকভাবে ঝুঁকছেন, তাঁর ওস্তাদের উপযুক্ত নির্দেশনায় তিনি তাঁর একক অভিষেক অ্যালবামটি রাগের গুরবানীতে প্রকাশ করতে বেছে নেন এবং তার মূল রাগগুলিতে "রেহ্রাস সাহেব" সন্ধ্যায় 'পাঠ' গেয়েছিলেন। এরপর পাঞ্জাবী লোক সঙ্গীত এলবাম প্রকাশিত হয়, কিছু তার মায়ের সাথে এবং শাবাদ কীর্তন, শিব কুমার বাতালভীর কবিতা, ভাই বীর সিংহ এবং অন্যান্য প্রখ্যাত লেখকদের লেখা কিছু একক গান নিয়ে এটি প্রকাশিত হয়।
তিনি বেশ কিছু পাঞ্জাবি চলচ্চিত্র যেমন রব দিয়ান রাখান, দেসন পার্দেস এবং মেইন মা পাঞ্জাব ডি-তে নেপথ্য সঙ্গীত শিল্পী হিসাবে তিনি গানে কণ্ঠ দিয়েছেন।
স্বীকৃতি
১৯৯৭ সালের নভেম্বর মাসে পাকিস্তানে তাঁর শুভেচ্ছা ও সাংস্কৃতিক বিনিময় সফরের সময় তিনি এবং তাঁর কন্যা সুনাইনি তাদের সংগীত দিয়ে লাহোরের গাদ্দাফি স্টেডিয়ামে এবং ফয়সালবাদের (লায়ালপুর) চেনাব ক্লাবে পাকিস্তানের দর্শকদের মনমুগ্ধ করেছিলেন। তিনি তাঁর অসামান্য অবদানের জন্য মিনার-ই-পাকিস্তানের সোনার পালক এবং একটি সোনার পদক দ্বারা সম্মানিত হন।
ব্যক্তিগত জীবন
তিনি সরাসরি পরিবেশনা বেশি উপভোগ করেন এবং দর্শকদের তাৎক্ষণিক প্রতিক্রিয়া তার মনোবল ও উৎসাহ বাড়িয়ে তোলে। তিনি পাঞ্জাবি সংগীতকে তার শুদ্ধতম রূপে বাঁচিয়ে রাখতে আন্তরিক ভাবে প্রচেষ্টা চালিয়ে যেতে চান। তিনি তার নাইটিঙ্গেল সঙ্গীত একাডেমিতে গানের প্রতি নিবেদিত নিবন্ধিত শিক্ষার্থীদের সংগীত শিক্ষা প্রদান করে থাকেন।
মালয়েশিয়া–হংকং সম্পর্ক
মালয়েশিয়া–হংকং সম্পর্ক হল মালয়েশিয়া এবং হংকং রাষ্ট্রদ্বয়ের মধ্যকার দ্বিপাক্ষিক সম্পর্ক।
এক দেশ, দুই নীতি আইন অনুযায়ী গণপ্রজাতন্ত্রী চীনই হংকংয়ের কূটনৈতিক এবং প্রতিরক্ষাসম্পর্কিত সকল বিষয়ের দায়িত্ব পালন করে। তবে অর্থনীতি, বাণিজ্য, ব্যবসা এবং মনিটরিং সম্পর্কিত বিষয়ে হংকং উল্লেখযোগ্য স্বায়ত্তশাসন ভোগ করে।
কূটনৈতিক প্রতিনিধিত্ব
গণপ্রজাতন্ত্রী চীনের বিশেষ প্রশাসনিক অঞ্চলের অংশ হিসেবে হংকং কুয়ালালামপুরে অবস্থিত চীনের দূতাবাস দ্বারাই প্রতিনিধিত্ব করত। মালয়েশিয়ার সাথে হংকংয়ের বাণিজ্যিক সম্পর্ক সিঙ্গাপুরে অবস্থিত হংকং ইকোনোমিক অ্যান্ড ট্রেড অফিস দ্বারাই নিয়ন্ত্রিত হয়। ৩১শে মে, ১৯৭৪ সালের আগ পর্যন্ত মালয়েশিয়া গণপ্রজাতন্ত্রী চীনের সাথে কূটনৈতিক সম্পর্ক স্থাপন করেনি। ওয়ান চাইয়ে মালয়েশিয়ার একটি কনস্যুলেট জেনারেল রয়েছে। ২রা জুলাই, ১৯৭১ সালে এ সম্পর্ক প্রতিষ্ঠিত হয়। হংকং তখন ব্রিটিশ আইনের অধীনে থাকায় এ অফিসটি কমিশন হিসেবে পরিচিত ছিল, যেমনটা অন্যান্য কমনওয়েলথভুক্ত রাষ্ট্রের ক্ষেত্রে হয়েছিল। ১৯৯৭ সালে সার্বভৌমত্ব স্থানান্তরের কারণে কমিশনটিকে কনস্যুলেট জেনারেলে উন্নীত করা হয় এবং কমিশনারকে কনস্যুল-জেনারেল পদে উন্নীত করা হয়।
অর্থনৈতিক সম্পর্ক
২০১০ সালে হংকং এর বাণিজ্যিক সহযোগীদের মধ্যে মালয়েশিয়ার অবস্থান ছিল দশম। মোট বাণিজ্যের পরিমাণ ২০০৯ সালে ছিল ৮৭.২ বিলিয়ন হংকং ডলার ডলার (এইচকে) থেকে ২০১০ সালে বেড়ে ১১০.৫ বিলিয়ন এইচকেতে গিয়ে দাঁড়ায়। পরবর্তীতে ২০১৩ সালে মোট বাণিজ্যের পরিমাণ আরো ১৪.৬৫ বিলিয়ন বাড়ে। ২০০৯ সালে হংকংয়ে বিনিয়োগকারীদের মধ্যে মালয়েশিয়ার অবস্থান ছিল ১৮তম, যার মধ্যে ইনওয়ার্ড ডিরেক্ট ইনভেস্টমেন্ট বা প্রত্যক্ষ বিনিয়োগের পরিমাণ ছিল ১৬.৫ বিলিয়ন এইচকে, আর মালয়েশিয়ায় হংকংয়ের বিনিয়োগ ছিল ৪৩.৯ বিলিয়ন এইচকে।
২০১০ সালে মালয়েশিয়ায় প্রত্যক্ষ বৈদেশিক বিনিয়োগে (এফডিআই) হংকং-এর অবস্থান ছিল তৃতীয় বৃহত্তম। মোট বিনিয়োগের পরিমাণ ছিল ২.৭৭ বিলিয়ন আরএম। এ অর্থ নয়টি নতুন প্রকল্প, দুইটি ক্রমবর্ধমান প্রকল্পসহ মোট এগারটি প্রকল্পে বিনিয়োগ করা হয়। হংকংয়ে বিভিন্ন মালয়েশিয়ান প্রতিষ্ঠানের মোট ৭টি আঞ্চলিক সদর দপ্তর, ১৯টি আঞ্চলিক অফিস, ৩৩টি স্থানীয় অফিস রয়েছে। ২০১২ সালে দ্বৈত রাজস্ব প্রত্যাহার এবং রাজস্ব ফাঁকি রোধে একটি চুক্তি স্বাক্ষর করেন।
হংকং এবং মালয়েশিয়ার দ্বিপাক্ষিক বাণিজ্যের বার্ষিক বৃদ্ধিহার ২০০৬ থেকে ২০০৮ সালে ৮ শতাংশ বাড়ে। দ্বিপাক্ষিক বাণিজ্যের বৃদ্ধির পরিমাণ ছিল ২৭ শতাংশ।
মালয়েশিয়া থেকে চীনের মূল ভূখণ্ডে পণ্য প্রবেশের জন্য হংকং অন্যতম প্রবেশপত্র। ২০০৬ থেকে ২০১০ সালে হংকংয়ের মাধ্যমে চীনের মূল ভূখণ্ড এবং মালয়েশিয়ার মধ্যে পুনঃরপ্তানির পরিমাণ বাড়ে ১০ শতাংশ। ২০০৯ সাল থেকে ২০১০ সালে এ পুনঃরপ্তানির পরিমাণ ৩৫ শতাংশ বেড়ে ৮১ বিলিয়ন এইচকে থেকে ৬০.২ বিলিয়ন এইচকেতে পৌছায়।
হংকং ২০১০ সালে ২৪.৫ বিলিয়ন এইচকের পণ্য মালয়েশিয়ায় পুনঃরপ্তানি করে। মালয়েশিয়ায় রপ্তানিকৃত প্রধান পণ্যসামগ্রী হল ইলেকট্রিক্যাল মেশিনারি, সাধারণ যন্ত্রপাতি এবং সরঞ্জাম, এবং ইলেকট্রনিক যন্ত্রাংশ, টেলিযোগাযোগ ও শব্দ ধারণ করার যন্ত্রসামগ্রী, অফিস মেশিন, স্বয়ংক্রিয় তথ্য প্রক্রিয়াকরণ যন্ত্র ইত্যাদি প্রধান। ২০১০ সালে মালয়েশিয়া থেকে ৮৪.৭ বিলিয়ন এইচকের পণ্য আমদানি করে হংকং।
চিকিৎসাগত বিষয়ে ভ্রমণ
২০১২ সাল পর্যন্ত হংকংসহ চীন থেকে মালয়েশিয়ায় চিকিৎসার উদ্দেশ্যে গমনকারী ভ্রমণকারীর সংখ্যা ২০১০ সালের তুলনায় দ্বিগুণ হয়। ২০১০ সালে এ সংখ্যা ছিল ৭,৫০০, যা ২০১২ সালে ১৫,০০০ হয়েছে।
বহুপদী বন্টন
ধরা যাক, যেখানে k > 1, হল র‍্যান্ডম ভ্যারিয়েবলের একটি সেট যাতে k সংখ্যক র‍্যান্ডম ভ্যারিয়েবল আছে । ধরি, এই র‍্যান্ডম ভ্যারিয়েবলগুলোর প্রত্যেকটা 0,1,2,...,n থেকে যে কোন মান গ্রহণ করতে পারে । এবং ধরি, k সংখ্যক অঋণাত্মক সংখ্যা আছে যাদের যোগফল হল 1(সকল সম্ভাব্যতার যোগফল ১ হবে বলে অর্থাৎ )। আবার k সংখ্যক অঋণাত্মক পূর্ণসংখ্যা চিন্তা করা যাক যাদের যোগফলও হচ্ছে 1 অর্থাৎ ,যেখানে প্রত্যেক 1 থেকে n এর মধ্যে যে কোন পূর্ণ সংখ্যামান গ্রহণ করতে পারে । যে কোন  সেট এর জন্য যদি X_1 = n_1 এবং X_2 = n_2 ,... এবং X_k = n_k যৌথভাবে হওয়ার সম্ভাবনা
ছক্কার গুটি দিয়ে উদাহরণ দেয়া যাক । ধরা যাক, একটা ছক্কার গুটি 5 (n = 5) বার ছুঁড়ে মেরে পরীক্ষা চালানো হচ্ছে । ছক্কার গুটিতে 1,2,3,4,5,6 ( k = 6) এর যে কোনটা উঠতে পারে । অর্থাৎ আমাদের আউটকামকে আমরা 6 টা ক্যাটাগরি বা শ্রেণীতে ভাগ করতে পারি । 1,2 থেকে 6 পর্যন্ত যে কোনটারই ওঠার সম্ভাবনা অর্থাৎ এই 6 টা শ্রেণীর যে কোন একটা শ্রেণীতে অন্তর্ভুক্ত হওয়ার সম্ভাবনা হল 6 ভাগের 1 ভাগ (1/6) ।
আমরা ধরতে পারি, হল n=5 বারের মধ্যে কয়বার i(i = 1,2,...,k=6) উঠেছে অর্থাৎ কয়বার i(i = 1,2,...,k=6) তম শ্রেণীতে অন্তর্ভুক্ত ছিল তার সংখ্যা ধারণকারী র‍্যান্ডম ভ্যারিয়েবল । তার মানে X_5হল 5 বারের মধ্যে কয়বার 5 উঠেছে তার সংখ্যা নির্দেশক র‍্যান্ডম ভ্যারিয়েবল । 5 বারের এক্সপেরিমেন্টে একটা সম্ভাব্য আউটকাম হতে পারে
এখানে n_1 = 2,n_2 = 1,n_3 = 1,n_4 = 1,n_5 = 0,n_6 = 0 । সবগুলো n_i কে যোগ করলে যোগফল নিঃসন্দেহে হবে n = 5 ।
চীনে শিখধর্ম
শিখরা চীনে সংখ্যালঘু ধর্মীয় সম্প্রদায়। দেশটিতে শিখদের আগমন ঘটে পূর্ব ভারতের পাঞ্জাব প্রদেশ থেকে।
ইতিহাস
অষ্টাদশ ও ঊনবিংশ শতাব্দীতে ব্রিটিশরা অনেক পাঞ্জাবি শিখকে সাংহাই নগর পুলিশ ও হংকং পুলিশে কাজ করার জন্য নিয়োগ প্রদান করেছিল। চীনে শিখ ধর্মের যাত্রা তখন থেকেই আরম্ভ হয়।
গুরুদুয়ারা
চীনে গুরুদুয়ারার সংখ্যা হাতেগোণা। তন্মধ্যে উল্লেখযোগ্য হল:
১০৬৯
১০৬৯ গ্রেগরীয় বর্ষপঞ্জির একটি সাধারণ বছর।
শরিফুল ইসলাম
শরিফুল ইসলাম (জন্ম: ২০ ফেব্রুয়ারি ১৯৯৫) একজন বাংলাদেশী ক্রিকেটার। ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে ব্রাদার্স ইউনিয়নের হয়ে টি-টোয়েন্টি ক্রিকেটে আত্মপ্রকাশ করেছিলেন। ২১ এপ্রিল ২০১৯ সালে তিনি ২০১৮-১৯ ঢাকা প্রিমিয়ার ডিভিশন ক্রিকেট লিগে ব্রাদার্স ইউনিয়নের হয়ে লিস্ট এ ক্রিকেট তালিকায় স্থান অর্জন করেছিলেন।
সিল্‌ভ্যাঁ উইল্টর্ড
সিল্‌ভ্যাঁ উইল্টর্ড (Sylvain Wiltord)(মে ১০, ১৯৭৪) একজন কৃতী ফরাসি ফুটবল খেলোয়াড়। তিনি সাধারণত স্ট্রাইকার হিসেবে খেলে থাকেন। ২০০২ এবং ২০০৬ সালে অনুষ্ঠিত ফিফা বিশ্বকাপে তিনি ফ্রান্সের প্রতিনিধিত্ব করেন।
রিয়াল মাদ্রিদ সি
রিয়াল মাদ্রিদ সি রিয়াল মাদ্রিদের দ্বিতীয় সংরক্ষিত দল হিসেবে ব্যবহৃত হতো।তবে ২০১৫ তে ক্লাবটি বন্ধ করে দেওয়া হয়।
রিয়াল মাদ্রিদ সি.এফ. এফিসিওনাদোস
১৯৫২ সালে রিয়াল মাদ্রিদ এই অপেশাদার দলটি গঠন করে।
রিয়াল মাদ্রিদ সি
১৯৯১ সালে নামকরণ নিয়ে নতুন নিয়মের কারণে ক্লাবটির নাম পরিবর্তন করে রাখা হয় রিয়াল মাদ্রিদ সি।খরচ কমানোর উদ্দেশ্যে ২০১৫ সালে ক্লাবটি বন্ধ করে দেয় রিয়াল মাদ্রিদ কর্তৃপক্ষ।
সিলেট কৃষি বিশ্ববিদ্যালয়
সিলেট কৃষি বিশ্ববিদ্যালয় (সংক্ষিপ্তরূপ: সিকৃবি) সিলেট শহরের টিলাগড়ে অবস্থিত বাংলাদেশের একটি সরকারি বিশ্ববিদ্যালয়। এটি ২ নভেম্বর, ২০০৬ সালে সিলেটে প্রতিষ্ঠিত হয়। যা পূর্বে সিলেট সরকারি ভেটেরিনারি কলেজ নামে পরিচিত ছিল।
ইতিহাস
বাংলাদেশের উত্তর-পূর্ব কোণে অবস্থিত হাওর, সমতল ভূমি ও টিলাবেষ্টিত সিলেট বিভাগে কৃষি শিক্ষা প্রসারের জন্য ০২ নভেম্বর, ২০০৬ সালে বিলুপ্ত সিলেট সরকারি ভেটেরনারি কলেজকে একটি অনুষদে রূপান্তর করে প্রতিষ্ঠিত হয় সিলেট কৃষি বিশ্ববিদ্যালয়। শুরুতে তিনটি অনুষদ নিয়ে যাত্রা শুরু করলেও পর্যায়ক্রমে পাল্লা দিয়ে ছয়টি অনুষদ চালু হয়। এসকল অনুষদের মাধ্যমে কৃষি বিজ্ঞানের বিভিন্ন ক্ষেত্রে অগ্রসরমান বিশ্বের সাথে সঙ্গতি রক্ষা ও সমতা অর্জন এবং জাতীয় পর্যায়ে উচ্চতর শিক্ষা ও গবেষণার সুযোগ সৃষ্টি, আধুনিক জ্ঞানচর্চা ও কৃষি বিজ্ঞানের সাথে সম্পর্কযুক্ত আনুষঙ্গিক অন্যান্য বিষয়ে শিক্ষা দান, গবেষণা কার্য পরিচালনা করা হয়।
অবস্থান
সিলেট বিভাগীয় শহর থেকে প্রায় ০৭ কিমি উত্তর-পূর্বে পাহাড় বেষ্টিত ৫০ একর এলাকা নিয়ে গড়ে উঠেছে এই বিশ্ববিদ্যালয়ের মূল ক্যাম্পাস। এখানে বিশ্ববিদ্যালয়ের অনুষদীয় ভবন, প্রশাসনিক ভবন ও আবাসিক ভবন ছাড়াও নির্মানাধীন রয়েছে আরও উন্নয়ন প্রকল্প। তামাবিল বাইপাস রাস্তার উত্তর পাশে বিকেএসপি, সিলেট এর পূর্ব পাশে ১২.২৯ একর ভূমি নিয়ে বিশ্ববিদ্যালয়ের দ্বিতীয় ক্যাম্পাস ও গবেষণা মাঠ গড়ে তোলা হয়েছে।
বিশ্ববিদ্যালয়ের অন্তর্গত প্রতিষ্ঠান
এই কৃষি বিশ্ববিদ্যালয়ে রয়েছে ৬ টি অনুষদ, ৪৭ টি বিভাগ, মাঠগবেষণা কেন্দ্রসহ উন্নত ল্যাবরেটরি। এছাড়া রয়েছে একটি ভেটেরনারি টিচিং হাসপাতাল।
পশুচিকিৎসা, প্রাণী ও জৈবচিকিৎসা বিজ্ঞান (ভেটেরিনারি, এনিম্যাল ও বায়োমেডিক্যাল সায়েন্সেস) অনুষদ
পশুরোগ ও ও পশু বিজ্ঞান অনুষদ ১৪ (চৌদ্দটি) বিভাগ নিয়ে গঠিত। সেগুলো হল -
কৃষি অনুষদ
কৃষি অনুষদ এগারোটি বিভাগ নিয়ে গঠিত। সেগুলো হল -
মাৎস্যবিজ্ঞান অনুষদ
মাৎস্যবিজ্ঞান অনুষদ ছয়টি বিভাগ নিয়ে গঠিত। সেগুলো হল -
কৃষি অর্থনীতি ও ব্যবসায় শিক্ষা অনুষদ
কৃষি অর্থনীতি ও ব্যবসায় শিক্ষা অনুষদ পাঁচটি বিভাগ নিয়ে গঠিত। সেগুলো হল -
কৃষি প্রকৌশল ও প্রযুক্তি অনুষদ
কৃষি প্রকৌশল ও প্রযুক্তি অনুষদ পাঁচটি বিভাগ নিয়ে গঠিত। সেগুলো হল -
গ্রন্থাগার
সাবেক সিলেট সরকারি ভেটেরনারি কলেজ গ্রন্থাগারটি বিশ্ববিদ্যালয়ের প্রথম গ্রন্থাগার রূপে প্রতিষ্ঠা লাভ করে।
বিশ্ববিদ্যালয়ের নতুন গ্রন্থাগার ভবনের কাজ সমাপ্ত হওয়ার পর প্রসাশনিক ভবনের পার্শস্থ ভবনটি আধুনিক গ্রন্থাগার হিসেবে চলমান আছে।
উপাচার্যবৃন্দ
নিম্নোক্ত ব্যক্তিবর্গ সিলেট কৃষি বিশ্ববিদ্যালয়ের উপাচার্য হিসেবে দায়িত্ব পালন করেন:
কেন্দ্রীয় শহীদ মিনার
ভাষা শহীদ ও স্বাধীনতার বীর শহীদদের প্রতি শ্রদ্ধার নিদর্শন স্বরুপ এই বিশ্ববিদ্যালয় ক্যাম্পাসে নির্মাণ করা হয়েছে দৃষ্টিনন্দন কেন্দ্রীয় শহীদ মিনার। এই শহীদ মিনারটি বাংলাদেশের সবচেয়ে দৃষ্টিনন্দন শহীদ মিনারের মধ্যে একটি। যার নামকরণ করা হয়েছে "সূর্যালোকে বর্ণমালা"।
আবাসিক হলসমূহ
থাম্ব|বঙ্গবন্ধু শেখ মুজিবুর রহমান হল
ছাত্র-শিক্ষক কেন্দ্র (টিএসসি)
বিশ্ববিদ্যালয়ে রয়েছে নবঘোষিত একটি শিক্ষক ছাত্র কেন্দ্র (টিএসসি) ভবন। এতে রয়েছে শিক্ষক ছাত্রদের জন্য একটি ক্যাফেটেরিয়া এবং ডিজিটাল ব্যাংকিং সুবিধাসহ একটি ব্যাংক।
ভৌত স্থাপনাসমূহ
এই বিশ্ববিদ্যালয়ে রয়েছে-
প্রশাসনিক ভবন - ১ টি
অনুষদীয় ভবন - ডিভিএম ২, কৃষি ১, মাৎস্যবিজ্ঞান ১, কৃষি প্রকৌশল ১, কৃষি অর্থনীতি ১, বায়োটেকনোলজি ১ (অস্থায়ি)
ছাত্রী হল - ২ টি (সুহাসীনি দাস হল, শেখ ফজিলাতুন্নেছা মুজিব হল)
শিক্ষক ছাত্রকেন্দ্র (টিএসসি)- ১ টি
কেন্দ্রীয় মসজিদ- ১ টি
কেন্দ্রীয় মন্দির- ১ টি
ব্যাংক- ১ টি (রূপালি ব্যাংক লিমিটেড, সিকৃবি শাখা)
টিচার্স ক্লাব - ১টি
কর্মচারী ভবন- ৫ টি
আবাসিক শিক্ষক ভবন- ৩ টি
কর্মকর্তা ডরমিটরি- ১ টি
অডিটরিয়াম- ১ টি
ছাত্র পরিবহন বাস- ৫ টি (নতুন দুইটি ২০২০ সালে যুক্ত হয়েছে)
কেন্দ্রীয় গ্যারেজ- ১ টি
এছাড়াও প্রসাশনিক ভবনে স্বাস্থ পরীক্ষার জন্য হেলথ সেন্টার রয়েছে।
সংগঠন
সিলেট কৃষি বিশ্ববিদ্যালয়ে বর্তমানে সক্রিয় রাজনৈতিক সংগঠন হিসেবে রয়েছে বাংলাদেশ ছাত্রলীগ।
রাজনৈতিক সংগঠন, বাংলাদেশ ছাত্রলীগ সিলেট কৃষি বিশ্ববিদ্যালয় শাখা কমিটি-
৩১ জুলাই, ২০২২ সালে ঘোষিত কমিটির বর্তমান সভাপতি মাৎস্যবিজ্ঞান অনুষদের ৭ম ব্যাচের শিক্ষার্থী আশিকুর রহমান (আশিক) এবং সাধারণ সম্পাদক কৃষি অনুষদের ৯ম ব্যাচের শিক্ষার্থী মোঃ এমাদুল হোসেন। এর আগ ২০১২ সালের ৫ ডিসেম্বর ঘোষিত কমিটির সভাপতি ছিলেন ভেটেরিনারি এনিমেল ও বায়োমেডিকেল সায়েন্সেস অনুষদের সাবেক শিক্ষার্থী শামিম মোল্লা এবং সাধারণ সম্পাদক ছিলেন একই অনুষদের সাবেক শিক্ষার্থী ঋত্বিক দেব অপু।
বিশ্ববিদ্যালয়ের নিজস্ব সক্রিয় সাংস্কৃতিক ও সামাজিক বেশ কিছু সংগঠন রয়েছে-
১। কৃষ্ণচুড়া সাংস্কৃতিক সংঘ
২। বিনোদন সংঘ
৩। সিলেট কৃষি বিশ্ববিদ্যালয় সাংবাদিক সমিতি (সিকৃবিসাস)
৪। সিলেট কৃষি বিশ্ববিদ্যালয় ডিবেটিং সোসাইটি (SAUDS)
৫। সিলেট কৃষি বিশ্ববিদ্যালয় আর্ট ক্লাব (SAUAC)
৬। সিলেট কৃষি বিশ্ববিদ্যালয় চলচ্চিত্র সংসদ (SAUFS)
৭। লুব্ধক (থিয়েটার)
৮। মৃত্তিকা (কৃষি ও সংস্কৃতি বিষয়ক সংগঠন)
৯। প্রাধিকার
১১। পাঠশালা একুশ (সুবিধাবঞ্চিত শিশুদের শিক্ষা বিষয়ক সংগঠন)
১২। সিলেট কৃষি বিশ্ববিদ্যালয় ফটোগ্রাফিক সোসাইটি (SAUPS)
১৩। শৈবাল (মাৎস্যবিজ্ঞান অনুষদীয় সংগঠন)
১৫। সিলেট কৃষি বিশ্ববিদ্যালয় ক্যারিয়ার ক্লাব
১৬। সিলেট কৃষি বিশ্ববিদ্যালয় ট্যুরিস্ট ক্লাব
১৭। সিলেট কৃষি বিশ্ববিদ্যালয় পলেমিক ক্লাব (বিতর্ক সংগঠন)
বিশ্ববিদ্যালয়ের বাইরের সামাজিক,সাংস্কৃতিক ও শিক্ষামূলক সংগঠনের শাখা-
০১। বাঁধন
০২। বাংলাদেশ জীববিজ্ঞান অলিম্পিয়াড সিলেট আঞ্চলিক কমিটি (২০১৮-বর্তমান)
ফাতেমা নিজাম
ফাতেমা নিজাম (فاطمة نظام) একজন বাহরাইনি প্যারালিম্পিক মল্লক্রীড়াবিদ, যিনি চাকতি, বর্শা ও গোলক নিক্ষেপে পারদর্শী। তিনি গ্রীষ্মকালীন প্যারালিম্পিকে পদক জয়ী প্রথম বাহরাইনি নারী। প্যারালিম্পিক ছাড়াও বিশ্ব প্যারা অ্যাথলেটিক্স চ্যাম্পিয়নশিপ ও এশিয়ান প্যারা গেমসে তিনি বাহরাইনের হয়ে পদক জয় করেছেন।
সিলেট কৃষি বিশ্ববিদ্যালয়
সংগঠন
০৪। HULT Prize
ফাতেমা নিজাম
কর্মজীবন
ফাতেমা ২০০৮ সালে বেইজিংয়ে অনুষ্ঠিত প্যারালিম্পিক গেমসে চাকতি নিক্ষেপে অংশগ্রহণ করেন। সেটিই ছিল প্যারালিম্পিকে তার প্রথম অংশগ্রহণ। এরপর ২০১২ সালে লন্ডন প্যারালিম্পিকে তিনি চাকতি নিক্ষেপ ও বর্শা নিক্ষেপে অংশ নেন। ২০১৫ সালে কাতারের দোহায় অনুষ্ঠিত আইপিসি অ্যাথলেটিক্স বিশ্ব চ্যাম্পিয়নশিপে তিনি বাহরাইনের হয়ে গোলক নিক্ষেপে অংশ নেন।
সিলেট কৃষি বিশ্ববিদ্যালয়
সংগঠন
০৫। Eco Network
ফাতেমা নিজাম
কর্মজীবন
ফাতেমা প্রথম প্যারালিম্পিক পদক জয় করেন ২০১৬ সালে। ব্রাজিলের রিউ দি জানেইরুতে অনুষ্ঠিত সেই প্যারালিম্পিক গেমসের উদ্বোধনী অনুষ্ঠানে বাহরাইনের পতাকা বহন করেছিলেন তিনি। মেয়েদের গোলক নিক্ষেপ এফ৫৩ ইভেন্টে ৪.৭৬ মিটার দূরত্বে গোলক নিক্ষেপ করে স্বর্ণপদক জয় করেন তিনি। তার আগে কোনো বাহরাইনি নারী প্যারালিম্পিকে পদক জয় করতে পারেনি।
সিলেট কৃষি বিশ্ববিদ্যালয়
সংগঠন
০৬। প্রথম আলো বন্ধুসভা (বর্তমানে সক্রিয় নেই)
ফাতেমা নিজাম
কর্মজীবন
২০১৭ সালে লন্ডনে অনুষ্ঠিত বিশ্ব প্যারা অ্যাথলেটিক্স চ্যাম্পিয়নশিপের গোলক নিক্ষেপ ইভেন্টে তিনি স্বর্ণপদক পান। পরের বছর ইন্দোনেশিয়ার জাকার্তায় এশিয়ান প্যারা গেমসে অংশ নিয়ে রৌপ্য পদক পান তিনি।
পাকিস্তান শিখ কাউন্সিল
পাকিস্তান শিখ কাউন্সিল একটি শিখ সংগঠন, যা দেশটিতে বসবাসকারী শিখদের অধিকার নিয়ে কাজ করে। সংগঠনটিতে সরদার রমেশ সিং অরোরা প্যাট্রন-ইন-চিফ,সরদার তারা সিং সভাপতি,আরশাদ জি সিং সহসভাপতি এবং করণ সিং রাই সাধারণ সম্পাদক হিসেবে কর্মরত আছেন। সংগঠনটির প্রধান কার্যালয় করাচীতে অবস্থিত।
পাহলাজ নিহলানি
পাহলাজ নিহলানি এক জন ভারতীয় চলচ্চিত্র প্রযোজক ও বর্তমানে তিনি  কেন্দ্রীয় চলচ্চিত্র প্রমাণন পর্ষদের প্রধান। পাহলাজ নিহলানি দ্বারা নির্মিত প্রথম চলচ্চিত্রটির নাম, হাথকড়ি। তার প্রযোজিত চলচ্চিত্রের মধ্যে উল্লেখনীয় কয়েকটা যেমন আঁখে,  সোলা আউর সাবনাম ইত্যাদি।
মেটাপ্রোগ্রামিং
মেটাপ্রোগ্রামিং (Metaprogramming)হলো প্রোগ্রামিংয়ের এমন এক কৌশল যেখানে কম্পিউটার প্রোগ্রামগুলো অন্য প্রোগ্রামগুলোকে তাদের অন্তর্ভুক্ত ডেটা হিসেবে বিচার করতে পারে। এর মানে দাঁড়াচ্ছে একটি প্রোগ্রাম অন্য কোনো প্রোগ্রামকে পড়া, বিশ্লেষণ ও রূপান্তর করতে পারে -এমনকি প্রোগ্রামগুলোর চলন্ত অবস্থায় সেগুলোকে পরিবর্তন করতে পারে। ফলে, এটা প্রোগ্রামারদের কোনো সমস্যা সমাধানে লেখা কোডের লাইন সংখ্যা কমাতে পারে, এতে ডেভলপমেন্টের সময় কম লাগে।  এটা কার্যকরীভাবে উদ্ভূত নতুন প্রোগ্রামিং সমস্যাগুলো রিকম্পাইল ছাড়া সমাধান করে প্রোগ্রামের নমনীয়তা দারুণ বাড়িয়ে দেয় ।
মেটাপ্রোগ্রামিংয়ের মাধ্যমে কম্পিউটিংয়ের কাজ রান টাইমের বদলে কম্পাইল টাইমে স্থানান্তর করা যায় ও স্বপরিবর্তনযোগ্য কোড লেখা যায়।
প্রচেষ্টাসমূহ
মেটাপ্রোগ্রামিংয়ের সাহায্যে লেখা কোডগুলো জেনেরিক প্রোগ্রামিং প্যারাডাইমের আওতায় পড়ে। স্বয়ং প্রোগ্রামিং ভাষাটিকেই ফার্স্ট ক্লাস ডেটা টাইপ হিসেবে পাওয়া খুবই ব্যবহারবান্ধব(যেমন লিস্প, প্রোলগ, স্নবল এসবে আছে); যা হোমোআইকনিসিটি নামে পরিচিত। জেনেরিক প্রোগ্রামিং মেটাপ্রোগ্রামিংয়ের এমন একটি সুবিধা দেয়, যেখানে ডেটা টাইপ উল্লেখ না করে কোড লেখা যায়, পরবর্তীতে যেগুলো ব্যবহারের সময় প্যারামিটারের মাধ্যমে উল্লেখ করলেই চলে।
উদাহরণ
মেটাপ্রোগ্রামিংয়ের একটি সহজ উদাহরণ হলো এই পসিক্স শেল স্ক্রিপ্টটি, যা একইসাথে জেনারেটিভ প্রোগ্রামিংয়ের উদাহরণও: এই স্ক্রিপ্টটি (বা, প্রোগ্রামটি) একটি ৯৯৩-লাইন প্রোগ্রাম আউটপুট দেয়, যাতে ১-৯৯২ পর্যন্ত সংখ্যাগুলো থাকে। এটা শুধু কোড ব্যবহার করে আরো কোড লেখার জন্য; স্ক্রিপ্টটি সংখ্যা প্রিন্ট করার জন্য সবচেয়ে কার্যকরী উপায় নয়।
এটা সত্ত্বেও, একজন প্রোগ্রামার এই মেটাপ্রোগ্রামটিকে মিনিটেরও কম সময়ে চালাতে পারেন, যাতে ১০০০ লাইনের কোড তিনি পেয়ে যাবেন।
কোয়াইন বিশেষ ধরনের একটি মেটাপ্রোগ্রাম, যা নিজের সোর্স কোড নিজেই তৈরি করে। কোয়াইন মূলত শুধু তত্ত্বীয় কিংবা বিনোদনমূলক ব্যবহারের জন্য।
মেটাক্লাসসমূহ
নিচের প্রোগ্রামিং ভাষাগুলো মেটাক্লাসসমূহ সরবরাহ করে:
১০৭০
১০৭০ গ্রেগরীয় বর্ষপঞ্জির একটি সাধারণ বছর।
দৈনিক প্রথম আলো
দৈনিক প্রথম আলো বাংলাদেশ থেকে বাংলা ভাষায় প্রকাশিত একটি দৈনিক সংবাদপত্র। ১৯৯৮ সালের ৪ নভেম্বর এটি প্রথম প্রকাশিত হয়। এটি বর্তমানে বাংলাদেশের দ্বিতীয় সর্বাধিক প্রচারিত দৈনিক সংবাদপত্র।
ইতিহাস
২০০৫ খ্রিষ্টাব্দে রেমন ম্যাগসেসাই পুরস্কারপ্রাপ্ত সাংবাদিক ও রাজনীতিবিদ মতিউর রহমান এ পত্রিকার প্রতিষ্ঠাতা সম্পাদক। ২০০৮ খ্রিষ্টাব্দ থেকে তিনি এ পত্রিকাটির প্রকাশক হিসাবেও দায়িত্ব পালন করছেন। পত্রিকাটি সামাজিক আন্দোলনের সংকেত হিসাবে প্রথমে যে শ্লোগানটি আপ্ত করে তা হলো যা কিছু ভালো তার সঙ্গে প্রথম আলো। ২০০৮ খ্রিষ্টাব্দে তা পরিবর্তন করে বদলে যাও, বদলে দাও শ্লোগানটি গ্রহণ করা হয়। ২০১৩ সালে প্রথম আলোর ১৫তম প্রতিষ্ঠাবার্ষিকী উপলক্ষে নতুন স্লোগান করা হয় পথ হারাবে না বাংলাদেশ। ২০১৮ সালে ২০তম প্রতিষ্ঠাবার্ষিকীতে স্লোগান হয় ভালোর সাথে আলোর পথে।
২০২১ সালে, স্বাস্থ্য মন্ত্রণালয় নিয়ে সংবাদ সংগ্রহ করতে গেলে, প্রথম আলোর জ্যেষ্ঠ প্রতিবেদক রোজিনা ইসলামকে আটক করা হয় এবং রাষ্ট্রীয় গোপন নথি ‘চুরির চেষ্টা’ অভিযোগ এনে তাঁকে সচিবালয়ে পাঁচ ঘণ্টা আটকে রাখা হয়। পরে স্বাস্থ্যসেবা বিভাগের একজন কর্মকর্তা তার বিরুদ্ধে প্রাতিষ্ঠানিক গোপনীয়তা আইনে একটি মামলা দায়ের করেন। মামলা দায়েরের পর তাকে শাহবাগ থানায় নিয়ে যাওয়া হয়। ২৩ মে ২০২১ সালে আদালতে পাসপোর্ট জমা রাখার শর্তে ৫ হাজার টাকা মুচলেকায় মুক্তি পান রোজিনা ইসলাম।
পত্রিকার বিবরণ
প্রথম আলো ব্রডশিট আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। বর্তমানে কলাম সংখ্যা ৬ (পূর্বে ছিল ৮)। নিয়মিত সংখ্যা ২০ পৃষ্ঠা। সপ্তাহে চার দিন মূল ব্রডশিট পত্রিকার সঙ্গে ম্যাগাজিন প্রকাশিত হয়।
গণিত অলিম্পিয়াড
প্রথম আলোর নানা ধরনের সামাজিক কাজের মধ্যে গণিত অলিম্পিয়াড অন্যতম। প্রতি বছর নির্দিষ্ট সময়ে বাংলাদেশের বিভিন্ন অঞ্চলে শিক্ষার্থীদের অংশগ্রহণে গণিত অলিম্পিয়াড অনুষ্ঠিত হয়। জাতীয় পর্যায়ে গণিত অলিম্পিয়াড শেষে সেরা নির্বাচিতরা অংশ নেন আন্তর্জাতিক গণিত অলিম্পিয়াডে (আইএমও)।
ভাষা প্রতিযোগ
ভাষা প্রতিযোগ ২০০৫ সাল থেকে অনুষ্ঠিত হয়ে আসা একটি ভাষাবিষয়ক প্রতিযোগিতা যেখানে চতুর্থ থেকে দ্বাদশ শ্রেণির শিক্ষার্থীদের স্বতঃস্ফূর্ত অংশগ্রহণের সুযোগ রয়েছে। প্রথম আলো-এইচএসবিসি ব্যাংকের যৌথ ব্যবস্থাপনায় এই প্রতিযোগে এক ঘণ্টার পরীক্ষা অনুষ্ঠিত হয়। এই উৎসবের সভাপতি আনিসুজ্জামান। এখন পর্যন্ত প্রায় ৯০০ স্কুলের ৬০,০০০+ শিক্ষার্থী এতে অংশ নিয়েছে। সাধারণত প্রতি বছর মার্চ-এপ্রিল মাসে এ প্রতিযোগের আঞ্চলিক পর্যায়ের আয়োজন করা হয়। এরপর মে-জুন মাসে জাতীয় পর্যায়ের আয়োজন হয়।
কিশোর আলো
কিশোর আলো বাংলাদেশের একটি শিশু কিশোর প্রধান ম্যাগাজিন। ২০১২ সালে প্রথম আলো কিশোর নববর্ষ সংখ্যা ১৪১৯ প্রথম প্রকাশিত হয়। এরপর ২০১৩ সালের এপ্রিল মাসে প্রকাশিত হয় প্রথম আলো কিশোর নববর্ষ সংখ্যা ১৪২০। এরপর ২০১৩ সালের অক্টোবর থেকে এটি নিয়মিত প্রকাশিত হচ্ছে।ম্যাগাজিনটি শিশু-কিশোর দের জন্য শিশুতোষ বিভিন্ন বিষয় ছাপিয়ে থাকে। প্রতিমাসের ৫ তারিখে ম্যাগাজিনটি প্রকাশিত হয়।
বিজ্ঞানচিন্তা
বিজ্ঞানচিন্তা দৈনিক প্রথম আলো কর্তৃক প্রকাশিত একটি বিজ্ঞান সাময়িকী। দেশের মানুষকে বিজ্ঞানমনষ্ক করার উদ্দেশ্যে ১৫ই অক্টোবর ২০১৬ থেকে "বিজ্ঞানচিন্তা" যাত্রা শুরু করে। বর্তমানে প্রতি মাসের ১৫ তারিখ এটি প্রকাশিত হয়।
পুরস্কার ও স্বীকৃতি
প্রথম আলো ২০২২ সালে ‘গ্লোবাল মিডিয়া অ্যাওয়ার্ডস ২০২২’-এর  ন্যাশনাল ব্র্যান্ড বিভাগে ‘বেস্ট ইউজ অব প্রিন্ট’ ক্যাটাগরিতে প্রথম স্থান এবং ‘বেস্ট আইডিয়া টু গ্রো অ্যাডভার্টাইজিং সেলস’ ক্যাটাগরিতে দ্বিতীয় স্থান অর্জন করে।
কার্টুন বিতর্ক
পত্রিকাটির প্রকাশনা বন্ধ হয়ে যাওয়া সাপ্তাহিক রম্য ম্যাগাজিন আলপিন ২০০৭ সালের ১৭ সেপ্টেম্বর সংখ্যায় বিড়ালের নামের আগে ইসলামিক নাম মোহাম্মদ ব্যবহার নিয়ে একটি কার্টুন ছাপায়। বাংলাদেশী মুসলিম সংগঠনগুলি আন্দোলন ও রাজনৈতিক চাপ তৈরি করে। পরিস্থিতি স্থিতিশীল করতে তত্ত্বাবধায়ক সরকার আলপিনের ৪৩১তম সংখ্যাটির বিক্রয় নিষিদ্ধ ঘোষণা করে ও কার্টুনিস্টকে গ্রেফতার করে। প্রথম আলোর সম্পাদক জাতীয় মসজিদ বায়তুল মোকাররমের তৎকালীন খতিব উবায়দুল হক এর কাছে ক্ষমা ও দুঃখ প্রকাশ করেন।
পরবর্তীতে আলপিনের আদলে রস+আলো নামক আরেকটি ম্যাগাজিন প্রকাশ করা হয়।
কিআ উৎসবে দুর্ঘটনা
২০১৯ সালের ১ নভেম্বর ঢাকার মোহাম্মদপুরের ঢাকা রেসিডেনসিয়াল মডেল কলেজের ক্যাম্পাসে কিশোর আলোর ঢাকা অঞ্চলের প্রতিষ্ঠাবার্ষিকী উৎসব চলছিল। ওই অনুষ্ঠানে বিদ্যুৎস্পৃষ্ট হয়ে ঐ স্কুলেরই নবম শ্রেণির শিক্ষার্থী নাইমুল আবরার নিহত হয়।  ঘটনাটি তদন্ত করে পুলিশ আদালতে চার্জশিট দাখিল করে যেখানে কিশোর আলো কর্তৃপক্ষের দায়িত্বে অবহেলার কারণে বিদ্যুৎস্পৃষ্ট হওয়ার ঘটনা উল্লিখিত হয়।  এর পরিপ্রেক্ষিতে ২০২০ খ্রিস্টাব্দের ১৬ জানুয়ারি আদালত প্রথম আলোর সম্পাদক মতিউর রহমান, কিশোর আলোর সম্পাদক আনিসুল হকসহ দশজনের বিরুদ্ধে গ্রেপ্তারি পরোয়ানা জারি করে।
মার্চ ২০২৩
২০২৩ সালের ২৬ মার্চ প্রথম আলোর ফেসবুক পেইজে অসঙ্গতিপূর্ণ ছবি সম্বলিত একটি উদ্ধৃতি প্রকাশিত হয়। উক্ত বিষয়টির সমালোচনা করে বাংলাদেশের প্রধানমন্ত্রী শেখ হাসিনা প্রথম আলোকে দেশ, জাতি এবং গণতন্ত্রের শত্রু হিসেবে আখ্যায়িত করেন।
চলচ্চিত্রের প্রকার
চলচ্চিত্র তত্ত্বে প্রকার বা ধরন হল চলচ্চিত্রের শ্রেণীকরণের প্রথম এবং প্রধান উপায়। যে বিষয়বস্তুর প্রেক্ষিতে চলচ্চিত্রের বর্ণনাক্রম নির্ধারিত হয় সেই প্রেক্ষিত দ্বারাই প্রকারকে সংজ্ঞায়িত করা হয়। বিষয়বস্তু, পরিপ্রেক্ষিত, পটভূমি আর অবস্থানের উপর ভিত্তি করে যেকোন সাহিত্য মাধ্যমেরই প্রকার নির্দিষ্ট করা যায়। চলচ্চিত্রেরও এরকম কিছু প্রকার রয়েছে যাদেরকে ইংরেজিতে জন্‌রা (genre; মূল উৎস ফরাসি genre জঁঁর) বলে। এই প্রকারগুলি মূলত সাধারণীকরণের মাধ্যমে করা হয়। প্রকার দিয়ে একটি চলচ্চিত্রকে সম্পূর্ণ ব্যাখ্যা করা সম্ভব নয়। একটি চলচ্চিত্র আবার একাধিক প্রকারের মধ্যে পড়তে পারে। চলচ্চিত্রের জনপ্রিয় কিছু প্রকারের মধ্যে রয়েছে রোমহর্ষক (হরর), রোমাঞ্চ, অ্যাকশন, থ্রিলার, ঐতিহাসিক, মহাকাব্যিক, রূপকথা, অপরাধ, হাস্যরসাত্নক, প্রণয়ধর্মী, ইত্যাদি।
চলচ্চিত্রের প্রকারভেদ
সাধারণত তিনভাবে চলচ্চিত্রের প্রকারগুলি নির্ণয় করা হয়: পরিবেশ (সেটিং), ভাব (মুড) এবং বিন্যাস (ফরম্যাট)। চলচ্চিত্রের অবস্থান বা লোকেশন দ্বারা সেটিংকে বোঝানো হয়। পুরো চলচ্চিত্র জুড়ে যে আবেগকে প্রাধান্য দেয়া হয়েছে তার মাধ্যমে ভাবকে সংজ্ঞায়িত করা হয়। চলচ্চিত্রটি নির্দিষ্ট ধরনের প্রযুক্তি বা যন্ত্রপাতি ব্যবহার করে তৈরি হতে পারে বা নির্দিষ্ট কোনওভাবে উপস্থাপিত হতে পারে, একে বলে বিন্যাস (ফরম্যাট বা ম্যানার)।
এখানে সুপরিচিত এবং জনপ্রিয় কিছু প্রকার উল্লেখ করা হল। এগুলো আবার উপপ্রকারে বিভক্ত করা হয়। অথবা দুইটি প্রকার মিলে সংকর প্রকার (হাইব্রিড জনরা) তৈরি করতে পারে।
উইলিয়াম গোপালাওয়া
শৈশব ও শিক্ষাজীবন
উইলিয়াম গোপালাওয়ার জন্ম ১৭ই সেপ্টেম্বর,১৮৯৬ সালে,মাটালের উপশহর দুল্লেভে মহা ওয়ালাউভা,আলুবিহারে'তে।মাতা টিকরি কুমারিহামি দুলেভের সূত্রে তিনি দুল্লেভে দিশ্যাভা'র সাথে যুক্ত,যা ছিল ১৮৮৫-এ অনুষ্ঠিত ক্যান্ডি সম্মেলনে সিংহলীদের প্রতিনিধি হিসেবে স্বাক্ষরকারী পক্ষ। মাত্র তিন বছর বয়সে তিনি তার পিতা(টিকরি বান্দারা গোপালাওয়া)কে হারান।
দুল্লেভে গ্রামীণ বিদ্যালয় এবং ক্যান্ডির সেইন্ট জন'স কলেজ থেকে তিনি প্রাথমিক শিক্ষা লাভ করেন।ক্যান্ডির ধর্মরাজা কলেজ ও সেইন্ট অ্যান্থনি'স কলেজে সম্পন্ন হয় তার মাধ্যমিক শিক্ষা। প্রথমোক্ত প্রতিষ্ঠানে তিনি স্কাউটিং শেখেন। ১৯১৭ সনে ক্যামব্রিজ সিনিয়র সার্টিফিকেট পরীক্ষার পর তিনি মাটালেতে ফিরে আসেন এবং বুদ্ধিস্ট ইংলিশ স্কুলে টিউটোরিয়াল স্টাফ হিসেবে যোগদান করেন। ছাত্রদের কল্যাণার্থে সেখানে একটি পাঠাগার এবং স্কাউট দল গঠনেও তিনি অগ্রণী ভূমিকা রাখেন।
আইনি জীবন
১৯২০ সালে উইলিয়াম কলম্বোর সিলন ল কলেজে যোগ দেন এবং ১৯২৪ সালে প্রোক্টর ও নোটারি পাব্লিক হিসেবে নিবন্ধিত হন। তার আইনি জীবন শুরু হয় বার্নার্ড আলুবিহারের অধস্তন হিসেবে,ক্যান্ডির উপপ্রধান বারে। ১৯২৪ থেকে শুরু করে ১৯৩৯ সালে ক্যান্ডির পৌরসভা কমিশনার হিসেবে যোগদানের পর্যন্ত মাটালে,ডাম্বারা এবং ক্যান্ডিতে তিনি আইনিচর্চা অব্যাহত রাখেন।
রাজনৈতিক জীবন
১৯২৬ সালে গোপালাওয়া মাটালে গ্রাম-কাউন্সিল নির্বাচনে প্রতিদ্বন্দ্বীতা করে জয়লাভ করেন এবং ১৯৩৯ সাল পর্যন্ত টানা তেরো বছর কাউন্সিলে তার দায়িত্ব পালন করেন। মাটালে গ্রাম-কাউন্সিলে চেয়ারম্যান পদে তিনি পাঁচ বছর অবস্থান করেন। সেসময় তিনিই ছিলেন সিলনের সর্বকনিষ্ঠ গ্রাম-কাউন্সিল চেয়ারম্যান।
১৯৩৬ সালে মাটালে আসনে রাষ্ট্রীয় পরিষদ নির্বাচনে অংশগ্রহণ করে পরাজিত হন। ১‌৯৩৯ সালে ক্যান্ডি পৌরসভা কাউন্সিল প্রতিষ্ঠিত হয় এবং গোপালাওয়া ক্যান্ডির পৌরসভা কমিশনার নিযুক্ত হন।পুরো দ্বিতীয় বিশ্বযুদ্ধ চলাকালে তিনি তার দায়িত্ব পালন করেন এবং ১৯৫০ এর ভয়াবহ বন্যার সময় অত্যন্ত বিচক্ষণ ভূমিকা পালন করেন।১৯৫১ সালে তিনি কলম্বো পৌরসভা কাউন্সিলের কমিশনার নিযুক্ত হন এবং ১৯৫৭ সাল পর্যন্ত দায়িত্ব পালন করেন। ১৯৫৩ করোনেশন অনার্সে তিনি মেম্বার অফ দা অর্ডার অফ দা ব্রিটিশ এম্পায়ার বা এম.বি.ই. উপাধি লাভ করেন।
কূটনৈতিক ভূমিকা
১৮ই জুন,১৯৫৮ সালে এস.ডব্লিউ.আর.ডি. বন্দরনায়েকে সরকার গণপ্রজাতন্ত্রী চীনের সাথে কূটনৈতিক সম্পর্ক স্থাপন করে,তার দুই বছর পর গোপালাওয়া সেখানকার দ্বিতীয় দূত নিযুক্ত হন। ৭ই সেপ্টেম্বর,১৯৬১তে তিনি যখন চীনে কর্মরত,তখন তাকে দায়িত্ব পুনর্বিন্যস্ত করে যুক্তরাষ্ট্রের রাষ্ট্রদূত হিসেবে নিযুক্ত করা হয়,যেখানে তিনি ১৯৬২ সাল পর্যন্ত কর্মরত থাকেন।
সিলনীয় গভর্নর-জেনারেল এবং শ্রীলঙ্কান রাষ্ট্রপতি
বছরের শুরুতে সেনা অভ্যুত্থান প্রচেষ্টায় অলিভার গুনাতিলেকের সম্পৃক্ততা উদ্ঘাটনের পর,১৯৬২ সালে তিনি সিলনে ফেরত আসেন। তার জামাতার বোন,তৎকালীন প্রধানমন্ত্রী সিরিমাভো বন্দরনায়েকে গোপালাওয়াকে সিলনের গভর্নর জেনারেল নিযুক্ত করেন।দ্বিতীয় সিলনীয় এবং প্রথম বৌদ্ধ ব্যক্তি হিসেবে তিনি গভর্নর জেনারেল,অর্থাৎ নিয়মতান্ত্রিক রাষ্ট্রপ্রধান রাণী দ্বিতীয় এলিজাবেথের প্রতিনিধি হিসেবে ১৯৬২ সাল পর্যন্ত গোপালাওয়া তার দায়িত্ব পালন করেন।
১৯৬৫ সালের নির্বাচনে ইউএনপির জয়লাভের পর সাংবিধানিক নিয়মরক্ষার্থে তিনি তাদের সরকার গঠনে আমন্ত্রণ জানান। ইউএনপি নিরঙ্কুশ সংখ্যাগরিষ্ঠতা অর্জন করতে পারেনি;পরাজিত এসএলএফপি,যে দল তাকে গভর্নর জেনারেল নিযুক্ত করেছিলো,তারাও চেয়েছিলো তিনি যেন এই কাজে গড়িমসি করেন। জাতীয় জীবনের এই ক্রান্তিলগ্নে গোপালাওয়া দলের স্বার্থের ঊর্ধ্বে জনমত এবং সংবিধানকে স্থান দেন। তার এই বিচক্ষণ সিদ্ধান্ত নেতৃত্বশূন্যতার বিরাট সংকট সৃষ্টি হতে দেয় নি।২২শে মে,১৯৭২ সালে সিলন যখন শ্রীলঙ্কা প্রজাতন্ত্র হিসেবে আত্মপ্রকাশ করে,গোপালাওয়া স্বাধীন রাষ্ট্রের প্রথম রাষ্ট্রপতি হন। ফেব্রুয়ারি ১৯৭৮—এ তিনি অব্যাহতি লাভ করেন। সাংবিধানিক পরিবর্তনের পর প্রধানমন্ত্রী জুনিয়াস রিচার্ড জয়াবর্ধনে নির্বাহী রাষ্ট্রপতি পদে আসীন হন।
ধর্মবিশ্বাস
একজন ধর্মপ্রাণ বৌদ্ধ হয়েও সকল ধর্মের প্রতি তিনি শ্রদ্ধাশীল ছিলেন। হিন্দুদের পার্বণ,মুসলমানদের ধর্মীয় অনুষ্ঠানে যোগদান কিংবা বড়দিন অনুষ্ঠান পালনে কখনো ভুল করেননি তিনি; তার মেয়াদে সকল শ্রীলঙ্কানকে ঐক্যবদ্ধ করতে তিনি সদাসচেষ্ট ছিলেন। রাষ্ট্রপতি ভবনে তিনিই প্রথম বৌদ্ধ প্রার্থনা কক্ষ স্থাপন করেন এবং সেটিও ছিলো অত্যন্ত সাদামাটা,জৌলুসহীন।
হিংকলি পয়েন্ট সি পারমাণবিক বিদ্যুৎ কেন্দ্র
হিংকলি পয়েন্ট সি নিউক্লিয়ার পাওয়ার স্টেশন (এইচপিসি) বা হিংকলি পয়েন্ট সি পারমাণবিক বিদ্যুৎ কেন্দ্র ইংল্যান্ডের সোমারসেটে দুটি ইপিআর চুল্লি সহ ৩,২০০ মেগাওয়াট ক্ষমতা সম্পন্ন পারমাণবিক বিদ্যুৎ কেন্দ্র নির্মাণের একটি প্রকল্প। ব্রিটিশ সরকার ২০১০ সালে ঘোষিত আটটি স্থানের মধ্যে একটি ও ২০১২ সালের নভেম্বর মাসে একটি পারমাণবিক স্থানের অনুমোদন দেওয়া হয়েছিল। ইডিএফ বোর্ড ২০১৬ সালের ২৮শে জুলাই প্রকল্পটি অনুমোদন করে এবং ইউকে সরকার ২০১৬ সালের ১৫ই সেপ্টেম্বর বিনিয়োগের জন্য কিছু সুরক্ষা ব্যবস্থা দিয়ে প্রকল্পটি অনুমোদন করে। ২০২০ সালের অক্টোবর মাস পর্যন্ত, আটটি মনোনীত স্থানের মধ্যে হিংকলি একমাত্র স্থান, যার নির্মাণ শুরু হয়েছে।
কেন্দ্রটির আনুমানিক ৬০ বছরের জীবদ্দশায় রয়েছে, এর আনুমানিক নির্মাণ ব্যয় £১৯.৬ বিলিয়ন থেকে £২০.৩ বিলিয়ন। ন্যাশনাল অডিট অফিস অনুমান করে যে "স্ট্রাইক প্রাইস" এর অধীনে ভোক্তাদের অতিরিক্ত খরচ (বিদ্যুতের আনুমানিক বাজার মূল্যের উপরে) হবে £৫০ বিলিয়ন, যা "পাইকারি বাজারের মূল্য পরিবর্তনের জন্য দৃষ্টিভঙ্গির পরিবর্তনের সাথে চলতে থাকবে"। প্রকল্পের অর্থায়ন এখনো চূড়ান্ত করা বাকি আছে, কিন্তু নির্মাণ ব্যয় ফ্রান্সের প্রধানত রাষ্ট্রীয় মালিকানাধীন ইডিএফ ও চীনা রাষ্ট্রীয় মালিকানাধীন চায়না জেনারেল নিউক্লিয়ার পাওয়ার গ্রুপ (সিজিএন) বহন করবে।
২০১৭ সালের ডিসেম্বর মাস অনুযায়ী, হিংকলি ২০২৫ সালের মধ্যে ২০.৩ বিলিয়ন পাউন্ড ব্যায়ে নির্মিত হচ্ছে, যা ৩৫ বছরের মেয়াদে অর্থ প্রদান করা হবে। অক্সফোর্ড বিশ্ববিদ্যালয়ের শক্তি নীতির অধ্যাপক ডিয়েটার হেলমের মতে, "হিংকলি পয়েন্ট সি এর নির্মাণ প্রায় অর্ধেক খরচ হতো, যদি সরকার ২% এ এটি নির্মাণের জন্য অর্থ ধার করত, ইডিএফ-এর মূলধনের খরচের পরিবর্তে, যা ৯% ছিল।" ২০১৯ সালের সেপ্টেম্বর মাসে, আরও খরচ শনাক্ত করা হয়েছিল, যা আনুমানিক মোট পরিমাণ £২২.৯ বিলিয়ন ডলারে নিয়ে আসে এবং কার্যক্রমগুলিকে আরও বিলম্বিত করতে পারে।
ইতিহাস
২০০৮ সালের জানুয়ারিতে, যুক্তরাজ্য সরকার নতুন প্রজন্মের পারমাণবিক বিদ্যুৎকেন্দ্র নির্মাণের অনুমতি দেয়। হিংকলি পয়েন্ট সি, সাইজওয়েল সি-এর সাথে মিলে ২০২০-এর দশকের প্রথম দিকে ইউকে বিদ্যুতের ১৩% অবদান রাখবে বলে আশা করা হচ্ছে। ইপিআর-এর নকশাকার আরেভা প্রাথমিকভাবে অনুমান করেছিলেন, যে মেগাওয়াট প্রতি £২৪ ডলার প্রতিযোগিতামূলক মূল্যে বিদ্যুৎ উৎপাদন করা যেতে পারে।
কনকাকাফ চ্যাম্পিয়নস কাপ
কনকাকাফ চ্যাম্পিয়নস কাপ হল উত্তর আমেরিকা, মধ্য আমেরিকা ও ক্যারিবিয়ান অঞ্চলে সংঘটিত কনকাকাফ নিয়ন্ত্রিত সর্বোচ্চ মহাদেশীয় ক্লাব ফুটবল প্রতিযোগিতা। ২০২৩ পর্যন্ত এটির নাম ছিল কনকাকাফ চ্যাম্পিয়নস লিগ। বর্তমানে এটি একক-বিদায় প্রতিযোগিতা হিসেবে খেলা হয়। ২০১৮-এর পূর্বে গ্রুপ পর্বসহ রাউন্ড-রবিন হিসেবে খেলা হত।
এই লিগে উয়েফা চ্যাম্পিয়ন্স লিগ প্রতিযোগিতার মতো চ্যাম্পিয়ন দল সরাসরি পরবর্তী মরসুমেঅংশগ্রহণের সুযোগ পায় না। বর্তমানে মেক্সিকোর লেয়ন এফসি ডিফেন্ডিং চ্যাম্পিয়ন্স যারা ২০২৩-এর ফাইনালে মার্কিন যুক্তরাষ্ট্রের লস এঞ্জেলেস ফুটবল ক্লাবকে হারিয়ে চ্যাম্পিয়ন হয়েছিল।
প্রাথমিক দশা (১৯৬২ থেকে ১৯৯৬)
টুর্নামেন্টের প্রথম রাউন্ডের সময়, দলগুলি তিনটি আঞ্চলিক অঞ্চলের মধ্যে একটিতে প্রতিদ্বন্দ্বিতা করবে: উত্তর আমেরিকা, মধ্য আমেরিকা এবং ক্যারিবিয়ান। সাধারণত একটি অঞ্চলের বিজয়ী চ্যাম্পিয়ন্স কাপের ফাইনালে সরাসরি স্থান পাবে এবং অন্য দুটি অঞ্চলের বিজয়ী একটি সেমিফাইনালে প্রতিদ্বন্দ্বিতা করবে। ১৯৮১ সাল থেকে, উত্তর এবং মধ্য আমেরিকা অঞ্চলগুলি সাধারণত একত্রিত হয় যার অর্থ যৌথ জোনের বিজয়ী ফাইনালে ক্যারিবিয়ান অঞ্চলের বিজয়ীর মুখোমুখি হবে। ১৯৯৩ থেকে ১৯৯৬ সাল পর্যন্ত, উত্তর/মধ্য আমেরিকা অঞ্চল থেকে তিনটি ক্লাব এবং ক্যারিবিয়ান অঞ্চল থেকে একটি ক্লাব কেন্দ্রীয় স্থানে অনুষ্ঠিত টুর্নামেন্টের চূড়ান্ত পর্বের জন্য যোগ্যতা অর্জন করেছিল।
নক-আউট বিন্যাস (১৯৯৭ থেকে ২০০৮)
মার্কিন যুক্তরাষ্ট্রের মেজর লিগ সকার তৈরির পর, প্রতিযোগিতাটি জোনাল যোগ্যতার সাথে আট দলের নকআউট টুর্নামেন্টে পরিণত হয়। ২০০২ সালে হোম-এন্ড-অ্যাওয়ে ফরম্যাটে পরিবর্তন করার আগে প্রথম চারটি সংস্করণ একটি কেন্দ্রীয় অবস্থানে অনুষ্ঠিত হয়েছিল। চারটি উত্তর আমেরিকান ক্লাব (লিগা এমএক্স ও মেজর লিগ সকার থেকে), এবং সিএফইউ ক্লাব চ্যাম্পিয়নশিপ থেকে একটি ক্যারিবিয়ান ক্লাব ও তিনটি মধ্য আমেরিকার ক্লাব (ইউএনসিএএফ ইন্টারক্লাব কাপ থেকে)। ২০০২ এবং ২০০৩ সালে, টুর্নামেন্টে ১৬টি দল ছিল এবং প্রতিটি অঞ্চল থেকে দ্বিগুণ যোগ্যতা অর্জন করেছিল। ২০০৫ সাল থেকে, প্রতিযোগিতার চ্যাম্পিয়ন ফিফা ক্লাব বিশ্বকাপ প্রতিযোগিতায় প্রবেশ করেছে, ক্লাবগুলিকে শক্তিশালী অংশগ্রহণ এবং ভক্তদের বৃহত্তর আগ্রহের জন্য একটি অতিরিক্ত উদ্দীপনা দিয়েছে।
প্রাথমিক ও গ্রুপ পর্ব যুক্ত প্রতিযোগিতা (২০০৮ থেকে ২০১২)
শেষ আট দলের চ্যাম্পিয়ন্স কাপ ফরম্যাটটি মার্চ এবং এপ্রিল ২০০৮-এ পরিকল্পনা অনুযায়ী ব্যবহার করা হয়েছিল। তারপর, একটি নতুন সম্প্রসারিত ২৪-দলের চ্যাম্পিয়ন্স লিগ টুর্নামেন্ট আগস্ট ২০০৮ শুরু হয়ে মে ২০০৯-এ শেষ হয়েছিল বর্ধিত টুর্নামেন্টের অর্থ হল মধ্য আমেরিকান ক্লাবগুলি সরাসরি যোগ্যতা অর্জন করবে এবং এইভাবে ইউএনসিএএফ ইন্টারক্লাব কাপ ২০০৭ এর পরে শেষ হয়েছিল।
নতুন চ্যাম্পিয়ন্স লিগ টুর্নামেন্টে, ১৬টি ক্লাবের জন্য একটি দুই লেগের প্রাথমিক রাউন্ড ছিল, যেখানে আটটি বিজয়ী গ্রুপ পর্বে অগ্রসর হয়েছিল। তাদের সাথে যোগ দেয় অন্য আটটি দল যারা সরাসরি গ্রুপ পর্বে খেলার যোগ্যতা অর্জন করেছিল। গ্রুপ পর্বে অংশগ্রহণকারী ক্লাবগুলোকে চারটি করে চারটি গ্রুপে রাখা হয়েছে প্রতিটি দল নিজ গ্রুপের অন্যদের সাথে হোম এবং অ্যাওয়ে উভয় ম্যাচেই খেলবে। প্রতিটি গ্রুপ থেকে শীর্ষ দুটি দল নকআউট রাউন্ডের কোয়ার্টার ফাইনালে উঠেছিল, যেখানে দুই-লেগ টাই ছিল। ফাইনাল রাউন্ডও ছিল দুই পায়ে। এছাড়াও, পূর্বে প্রতিদ্বন্দ্বিতা করা কনকাকাফ চ্যাম্পিয়ন্স কাপের বিপরীতে, কনকাকাফ চ্যাম্পিয়ন্স লিগে অ্যাওয়ে গোলের নিয়ম ব্যবহার করা হয়, তবে অতিরিক্ত সময়ে টাই চলে যাওয়ার পরে এটি প্রযোজ্য হয় না।